b'\n_START_ARTICLE_\nFrance Cegnar (agronom)\n_START_SECTION_\n\xc5\xbdivljenje in delo\n_START_PARAGRAPH_\nMed vojno je bil nekaj \xc4\x8dasa interniran, po internaciji pa se pridru\xc5\xbeil NOB. Diplomiral je na zagreb\xc5\xa1ki Agronomski fakulteti (1950) in prav tam tudi doktoriral (1970). Strokovno se je izpopolnjeval v ZDA. Zaposlen je bil na Kmetijskem gospodarstvu Raki\xc4\x8dan, pri Drava eksportu v Mariboru in Slovenija sadju v Ljubljani, pri Glavni zadru\xc5\xbeni zvezi Slovenije in v Hladilnici Zalog. Leta 1975 je bil med pobudniki ustanovitve centra za embala\xc5\xbeo pri Gospodarski zbornici Slovenije, ki se je kasneje razvil v Jugoslovanski in\xc5\xa1titut za trgovino in embala\xc5\xbeo; v novonastalem in\xc5\xa1titutu je vodil oddelek za embala\xc5\xbeo in transport. Leta 1963 je bil izvoljen za predavatelja na ljubljanski BF, kjer je postal 1975 izredni in 1981 redni profesor. V letih 1979\xe2\x88\x9281 je bil prestojnik oddelka \xc5\xbeivilske tehnologije na BF v Ljubljani. V znanstveno raziskovalnem delu se je posvetil problemom embala\xc5\xbee, tehnike pakiranja in transporta. Ljubiteljsko je tudi slikal olja na platnu in pastele.'